હાલ આવી જ કિડનીની બિમારીથી પીડાતા હળવદ તાલુકાના ચંદ્રગઢ (લીલાપુર)ના યુવાન આશીષ ત્રિભોવનભાઈ ઠાકોર કે, જેમણે પ્રથમ રાજકોટ સિવિલમાં સારવાર લીધા બાદ વધુ સારવાર અર્થે સુરેન્દ્રનગર દાખલ કરવામાં આવ્યા હતા પરંતુ ત્યાં તેમની સારવારમાં કોઈ ફેર ન જણાતા આખરે અમદાવાદની સિવિલમાં ગયા બાદ તેમના શરીરની બન્ને કીડની ફેઈલ હોવાનું ડોકટરે જણાવતા જ ચંદ્રગઢના નાના એવા પરિવાર પણ જાણે આભ તુટી પડયું છે અને હાલ આ યુવાનની બંને કિડની ફેઈલ થઈ જવાથી જિંદગી અને મોત વચ્ચે ઝઝુમી રહ્યો છે ત્યારે બીજી તરફ પિડીત યુવાને જણાવ્યું હતું કે, અમારી પાસે બીપીએલ કાર્ડ તો છે પરંતુ નોંધણીમાં નામ ન હોવાથી ભારે મુશ્કેલી વેઠવી પડે છે તેવામાં કોઈ કિડનીના દાતાઓ આગળ આવે તેવી પરિવારજનો કુદરતના ભરોસે આશ લગાવી બેઠા છે.